Na temelju članka 35. Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 69. stavka 4. Zakona o šumama (Narodne novine, br. 68/18, 115/18, 98/19, 32/20), članka 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 9/20, i 14/21), **Općinsko vijeće Općine Martijanec** na **01.** sjednici održanoj dana **29. srpnja 2021. godine**, donosi

**I. Izmjene i dopune Programa**

**utroška šumskog doprinosa za 2021. godinu**

**Članak 1.**

Ovim Programom utvrđuje se namjensko trošenje sredstava šumskog doprinosa za 2021. godinu kojeg plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) u visini od 5% u odnosu na prodajnu cijenu proizvoda na panju, a koji je prihod Proračuna Općine Martijanec.

**Članak 2.**

Prihod sredstava šumskog doprinosa za 2021. godinu planiran u visini 80.000,00 kuna, utrošit će se u svrhu izgradnje komunalne infrastrukture, a prema Programu građenja komunalne infrastrukture na području Općine Martijanec u 2021. godini za kapitalni projekt Rekonstrukciju vinogradskih odvojaka, a u skladu s namjenom utvrđenom člankom 69. stavkom 3. Zakona o šumama (Narodne novine, br. 68/18, 115/18, 98/19 i 32/20). Ukoliko planirana sredstva ne budu ostvarena u navedenom iznosu, naknadnim će se izmjenama i dopunama odgovarajuće uskladiti sadržaj ovog Programa.

**Članak 3.**

Ove I. Izmjene i dopune Programa stupaju na snagu osmog dana od dana objave u „Službenom vjesniku Varaždinske županije“

KLASA: 400-08/21-01/3

URBROJ: 2186/19-01-21-5

Martijanec, 29. srpnja 2021. godine

PREDSJEDNIK

OPĆINSKOG VIJEĆA

Stjepan Golubić